Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: 1. melléklet az 54/2005. (XII. 28.) PM rendelethez
Paragraph Index: 1498

2. Az R. melléklete I. részének 2. pontja a következõkkel egészül ki: „A Felügyeleti jelentések formáját, szerkezetét megváltoztatni nem lehet. A táblák szöveges mezõibe történõ adatbevitelkor vesszõ karakter nem használható. Az adatszolgáltatást a Felügyelet akkor tekinti határidõre teljesítettnek, ha a befektetési szolgáltató az idõszaknak megfelelõ teljes jelentést hiánytalanul, az elõírt formátumokban beküldte, és az elektronikusan küldött jelentés az adatfogadó rendszerben „elfogadva” státuszt kap, valamint a papír alapú jelentés is beérkezik a Felügyeletre az e rendeletben meghatározott határidõig. A módosított táblákban a javítás miatt módosuló minden sort (beleértve az összegzõ sorokat is) a Mód oszlopban „M”-mel kell megjelölni. Elektronikus úton a Felügyelet jelentésfogadó rendszerébe küldött módosításnál a teljes jelentést kell megküldeni.”

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes